

**ΙΑΤΡΙΚΟΣ ΣΥΛΛΟΓΟΣ ΠΥΡΓΟΥ-ΟΛΥΜΠΙΑΣ15** Πύργος 07-06-2013

**ΤΗΛ: 2621 0 22311 - ΦΑΞ: 2621 0 20044** Α.Π.: 539

e-mail: ispo@otenet.gr

site: ispyrgou.gr

**ΔΕΛΤΙΟ ΤΥΠΟΥ**

Ο Ιατρικός Σύλλογος Πύργου-Ολυμπίας στηρίζει τις κινητοποιήσεις και την 24ωρη υγειονομική απεργία που έχουν κυρήξει για σήμερα Παρασκευή 7-6-2013 οι, ΟΕΝΓΕ, ΠΟΣΕΥΠΙΚΑ και ΠΟΕΔΗΝ.

Οι πιο πάνω υγειονομικοί φορείς αλλά και οι Ιατρικοί Σύλλογοι σε όλη τη χώρα έχουν ήδη αναφερθεί στις τραγικές ελλείψεις ιατρών από το ΕΣΥ αλλά και από άλλους φορείς δημόσιας υγείας, που δυσκολεύουν όλο και περισσότερο τους συμπολίτες μας στην αναζήτηση ιατρικών υπηρεσιών υγείας, σε όλα τα επίπεδα.

Είναι δυστυχώς γνωστή η δυσλειτουργία στα περισσότερα δημόσια Νοσοκομεία και Κλινικές της χώρας αλλά και στο Γενικό Νοσοκομείο Ηλείας, λόγω των μεγάλων ελλείψεων σε ιατρικό και υγειονομικό προσωπικό που δημιουργούν προβλήματα κυρίως στις εφημερίες.

Ζητούμε την άμεση στελέχωση όλων των υπηρεσιών υγείας, την επάρκεια σε υγειονομικό υλικό όλων των δημόσιων Νοσοκομείων και την άμεση καταβολή των οφειλών από δεδουλευμένες υπηρεσίας υγείας.

Για το Δ.Σ. του Ι.Σ.Π.Ο.

Ο Πρόεδρος Ο Γεν. Γραμματέας

Νίκος Γαλανόπουλος Ιωάννης Δάρας